rejauldu/bengali-wikipedia huggingface dataset:
মারিসেলা মোরালেস ইবানেজ হলেন মেক্সিকোর সাবেক অ্যাটর্নি জেনারেল। তিনি ২০১১ সালে আন্তর্জাতিক সাহসী নারী পুরস্কার লাভ করেছিলেন।   জীবনী  মারিসেলা মোরালেস ইবানেজ মেক্সিকো সিটিতে ১৯৭০ সালে জন্মগ্রহণ করেন। তিনি মেক্সিকোর জাতীয় স্বায়ত্তশাসিত বিশ্ববিদ্যালয় থেকে আইনে স্নাতক হবার পর দেশটির জাতীয় অপরাধবিজ্ঞান ইন্সটিটিউট থেকে অপরাধবিজ্ঞান বিষয়ে স্নাতকোত্তর ডিগ্রি লাভ করেন। মেক্সিকো সিনেটের অনুমতিক্রমে ২০১১ সালে মার্চ মাসের ৩১ তারিখে তাকে আর্তুরো শ্যাভেজের পরিবর্তে দেশটির অ্যাটর্নি জেনারেল হিসেবে নিযুক্ত করেন দেশটির রাষ্ট্রপতি ফেলিপে ক্যালদেরন। তিনি দেশটির  প্রথম নারী ও বিয়াল্লিশতম অ্যাটর্নি জেনারেল। তিনি ২০১১ সালের এপ্রিল মাসের এক তারিখ থেকে সে বছরের নভেম্বর মাসের ত্রিশ তারিখ পর্যন্ত দেশটির অ্যাটর্নি জেনারেল হিসেবে দায়িত্ব পালন করেন। তার মেয়াদকাল শেষ হবার পর মেক্সিকোর অ্যাটর্নি জেনারেল হিসেবে দায়িত্ব গ্রহণ করেছিলেন জেসাস মুরিলো কারাম।  পুরস্কার ২০১১ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:২১শ শতাব্দীর নারী আইনজীবী
মনু মিয়া মসজিদ বাংলাদেশের চট্টগ্রাম জেলার আনোয়ারা উপজেলার বারখাইন ইউনিয়নের  শোলকাটা গ্রামে অবস্থিত একটি প্রাচীন মসজিদ।  অবস্থান  চট্টগ্রাম জেলার আনোয়ারা উপজেলার পশ্চিম শোলকাটা গ্রামে মসজিদটি অবস্থিত।  ইতিহাস thumb|left|মসজিদের সামনে লাগানো একটি প্লেট আজ থেকে প্রায় ৩৫০ বছর আগে মনু মিয়া কর্তৃক মসজিদ নির্মাণ করা হয়। মনু মিয়ার আসল নাম ছিল জবরদস্ত খাঁ। মুঘল আমলের শেষের দিকে জবরদস্ত খাঁ (মনু মিয়া) এই মসজিদ নির্মাণ করেন।  অবকাঠামো ও স্থাপত্য তিন গম্বুজ বিশিষ্ট মনু মিয়া মসজিদ, মাঝখানের গম্বুজটি বেশ বড় দুপাশে দুইটি ছোট গম্বুজ রয়েছে। এছাড়া চারকোণায় চারটি মিনার ও প্রবেশদ্বারে  দুইটি সহ মোট ছয়টি মিনার বিদ্যমান। এই মসজিদের প্রবেশদ্বারের ডান দিকে একটি নামফলকে মনু মিয়ার সংক্ষিপ্ত জীবনী লেখা আছে। মসজিদ এর সামনে বিশাল একটা দীঘি আছে যেটিও মনু মিয়ার দীঘি নামে পরিচিত, মসজিদ এর মূল নকশা ও সৌন্দর্য বর্তমানেও প্রায় আগের মতোই আছে।  মসজিদ এর ভিতর মূল নামাজ ঘরে তিন কাতারে প্রায় ৬০/৭০ জন মুসল্লি নামাজ আদায় করতে পারেন।  তথ্যসূত্র  বিষয়শ্রেণী:আনোয়ারা উপজেলা বিষয়শ্রেণী:চট্টগ্রাম জেলার মসজিদ বিষয়শ্রেণী:১৬৭৬-এ প্রতিষ্ঠিত বিষয়শ্রেণী:চট্টগ্রাম জেলার প্রত্নতাত্ত্বিক স্থাপনা
thumb|300px|ইসরায়েল বর্জনের পক্ষে গ্রাফিতি  ইসরায়েল বর্জন বলতে ইসরায়েলের নীতি ও কার্যক্রমে প্রভাব ফেলতে অর্থনৈতিক চাপের মাধ্যমে দেশটির সঙ্গে বাণিজ্যিক বা সামাজিক সম্পর্ক স্থাপন থেকে বিরত থাকা এবং অন্যদেরও সে আহ্বান জানানোকে বোঝায়। ইসরায়েল বর্জনের নির্দিষ্ট উদ্দেশ্য ভিন্ন ভিন্ন হতে পারে; বয়কট, প্রত্যাহার ও নিষেধাজ্ঞা আন্দোলন (বিডিএস) ইসরায়েলের বিরুদ্ধে বর্জনের আহ্বান জানায় "যতক্ষণ না তারা আন্তর্জাতিক আইনের অধীনে তাদের দায়িত্ব পালন করে", এবং আরব লীগের ইসরায়েল বর্জন-এর লক্ষ্য ছিল আরব রাষ্ট্রসমূহ ও অন্যান্যদের ইসরায়েলের অর্থনীতিতে অংশগ্রহণ করা থেকে বিরত রাখা। ইসরায়েলি কর্মকর্তারা বিডিএস আন্দোলনকে ইহুদিবিদ্বেষী হিসেবে বর্ণনা করেছেন।Bruton, F. Brinley, et al.  "Israel fights boycott movement as pro-Palestinian campaign gains global support."  NBC News.  10 February 2019.  21 May 2019.  ফিলিস্তিনে ইহুদি মালিকানাধীন ব্যবসা বয়কট ম্যান্ডেট প্যালেস্টাইনে ইহুদি মালিকানাধীন ব্যবসা প্রতিষ্ঠানের বিরুদ্ধে বর্জন শুরু হয় ১৯২২ সালে, আরব নেতৃবৃন্দের উদ্যোগে। এই বর্জনের উদ্দেশ্য ছিল প্যালেস্টাইনের ইহুদি জনগোষ্ঠীকে অর্থনৈতিকভাবে ক্ষতিগ্রস্ত করা, বিশেষ করে ইহুদি ও আরবদের মধ্যকার সাম্প্রদায়িক সহিংসতার সময়কালে।Feiler, Gil. "Arab Boycott".The Continuum Political Encyclopedia of the Middle East. Ed. Avraham Sela. New York: Continuum, 2002. pp. 54–57 প্রাথমিক বর্জনের আওতায় ছিল ম্যান্ডেট প্যালেস্টাইনে পরিচালিত সকল ইহুদি মালিকানাধীন ব্যবসার সঙ্গে লেনদেন পরিহার করা। ১৯২৯ সালে জেরুজালেমে ফিলিস্তিনি আরবদের দাঙ্গার সময়, যারা বর্জন ভঙ্গ করেছিলেন এমন ফিলিস্তিনি আরবদের "তাদের স্বজাতিরাই শারীরিকভাবে আক্রমণ করে এবং তাদের পণ্যের ক্ষতি করে।" দাঙ্গার পর ইহুদি ব্যবসার বিরুদ্ধে আরও কঠোর একটি বর্জন আরোপ করা হয়, যা অঞ্চলের সব আরব নাগরিকদের এই বর্জনের শর্ত মেনে চলার আহ্বান জানায়। সিরিয়ান–ফিলিস্তিনি কংগ্রেসের আরব নির্বাহী কমিটি ১৯৩৩ সালে এবং পরে ১৯৩৪ সালে ইহুদি ব্যবসার বিরুদ্ধে বর্জনের ডাক দেয়, আর আরব শ্রমিক ফেডারেশন বর্জনের পাশাপাশি সংগঠিতভাবে ইহুদি ব্যবসাপ্রতিষ্ঠানগুলোর সামনে পিকেটিং করে। ১৯৩৬ সালে ফিলিস্তিনি আরব নেতৃত্ব আবারও বর্জনের আহ্বান জানায় এবং যারা এই বর্জন মানবে না তাদের বিরুদ্ধে সহিংসতার হুমকি দেয়। তবে, এই বর্জন সফল হয়নি, কারণ ইহুদি আইনজীবী, চিকিৎসক এবং হাসপাতালসমূহ তখন ফিলিস্তিনি সমাজের সঙ্গে গভীরভাবে সংযুক্ত ছিল।  সরকারি ও আইনগত প্রতিক্রিয়া  আরো দেখুন   বর্জন  গঠনমূলক সম্পৃক্ততা  ইসরায়েল-বিষয়ক সমালোচনা  ইসরায়েলি পাসপোর্ট  তথ্যসূত্র  সূত্র         বহিঃসংযোগ  বিষয়শ্রেণী:বয়কট, প্রত্যাহার ও নিষেধাজ্ঞা আন্দোলন   বিষয়শ্রেণী:ইসরায়েলে মানবাধিকার বিষয়শ্রেণী:ফিলিস্তিনে মানবাধিকার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: ঐকমত্য হয়নি।  — ইয়াহিয়া (আলাপ • অবদান) - ০৫:৩৭, ২৮ ডিসেম্বর ২০২২ (ইউটিসি) রঘুনাথ মাহাতো   – (অপসারণের প্রস্তাবনা দেখুনলগ দেখুন) () উল্লেখযোগ্যতা সন্দেহজনক  Ted071203  20px|link=ব্যবহারকারী আলাপ:Ted071203 ১৯:০৫, ৬ ডিসেম্বর ২০২২ (ইউটিসি)  @Ted071203 দয়া করে সন্দেহজনক মনে হওয়ার কারণটাও বলুন। মেহেদী আবেদীন ১৩:৩৮, ৬ ডিসেম্বর ২০২২ (ইউটিসি) @মেহেদী আবেদীন প্রদত্ত সমস্ত রেফারেন্স ভুল। Ted071203 ১৯:২১, ৬ ডিসেম্বর ২০২২ (ইউটিসি) দয়া করে বিস্তারিত বলুন। কোন কোন লাইন, তথ্য ভুল ইত্যাদি। আপনি এক সম্পাদনা সারাংশে লিখেছেন ইতিহাসে এই ব্যক্তির অস্তিত্ব নেই কিন্তু আনন্দবাজার পত্রিকার এক সংবাদে আমি তার নাম দেখতে পাচ্ছি। আফতাবুজ্জামান (আলাপ) ২৩:১৮, ৬ ডিসেম্বর ২০২২ (ইউটিসি) রঘুনাথ মাহাতো চুয়ার বিদ্রোহের নেতা হওয়ার কোনো ঐতিহাসিক প্রমাণ নেই। ডাল্টন, রিসলে, জেসি প্রাইস, জগদীশ চন্দ্র ঝা, শরৎ চন্দ্র রায়, বিমলা শরণ, সুরজিৎ সিনহা, বিনোদ শঙ্কর দাস এবং গৌরীপদ চ্যাটার্জির মতো ইতিহাসবিদরা চুয়ার বিদ্রোহের উপর বিস্তারিত অধ্যয়ন করেছিলেন এবং চুয়ার বিদ্রোহের নেতা হিসাবে রঘুনাথ মাহাতোকে কখনও উল্লেখ করেননি। পশ্চিমবঙ্গ জেলা গেজেটিয়ারেও রঘুনাথ মাহাতোর উল্লেখ নেই। পশুপতি প্রসাদ মাহতো ২০০০ সালে তার লেখায় চুয়ার বিদ্রোহের নেতা হিসাবে রঘুনাথ সিংকে রঘুনাথ সিং মাহতোকে প্রতিস্থাপন করেন। পশুপতি প্রসাদ মাহাতো এবং রাজনীতিবিদ শৈলেন্দ্র মাহাতো রঘুনাথ মাহাতোকে ভুলভাবে বা উদ্দেশ্যমূলকভাবে সৃষ্টি করেছিলেন। এবং এর বিজ্ঞাপনের জন্য উইকিপিডিয়া ব্যবহার করে।Ted071203 (আলাপ) ০৩:৫৭, ৯ ডিসেম্বর ২০২২ (ইউটিসি) @Ted071203: আমি একটি বই পেলাম, এখানে রঘুনাথ মাহাতোর কথা উল্লেখ রয়েছে দেখতে পাচ্ছি। পশ্চিমবঙ্গে তার নামে একটি সেতুর নামকরণ হয়, মুখ্যমন্ত্রী মমতা বন্দ্যোপাধ্যায় উক্ত সেতুর নামকরণ করেন। ফলে আপনার "পশুপতি প্রসাদ মাহাতো এবং রাজনীতিবিদ শৈলেন্দ্র মাহাতো রঘুনাথ মাহাতোকে ভুলভাবে বা উদ্দেশ্যমূলকভাবে সৃষ্টি করেছিলেন" দাবিটি আমার কাছে পরিষ্কার নয়। তবে এটা বুঝতে পারছি পশ্চিমবঙ্গে এটা নিয়ে দুই দলের মধ্যে রাজনীতি হচ্ছে ও দুই দল দুই জিনিস দাবি করছে। এমনকি আমি লক্ষ্য করেছি ফেসবুকেও দুই এইসব করছে, উইকিপিডিয়ার স্ক্রিনশট চালাচালি করছে। যাইহোক, যতক্ষণ না প্রমাণিত হচ্ছে রঘুনাথ মাহাতোকে ভুলভাবে বা উদ্দেশ্যমূলকভাবে সৃষ্টি করা হয়েছে অর্থাৎ কোনও বই, গবেষণায় সুস্পষ্ট করে বলা হয়েছে রঘুনাথ মাহাতোকে ভুলভাবে বা উদ্দেশ্যমূলকভাবে সৃষ্টি হয়েছে, ও তা সর্বজন স্বীকৃত হয়, ততক্ষণ আমি এই নিবন্ধ অপসারণে মত দিতে পারছি না। আফতাবুজ্জামান (আলাপ) ০৩:০৪, ১১ ডিসেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|ইরানের চলচ্চিত্র চলাকালীন শুটিং চিত্র। ইরানের চলচ্চিত্র অনেক দিনে তিল তিল করে গড়ে উঠেছে। ইরানে প্রতি বছরই জনপ্রিয় ধারার প্রচুর সিনেমা তৈরি হয়, অন্যদিকে দেশটির শৈল্পিক চলচ্চিত্র আন্তর্জাতিকভাবে সমাদৃত। যেমন, ২০১২ সালে ইরানে নির্মীত চলচ্চিত্র এ সেপারেশন (চলচ্চিত্র) সেরা বিদেশী ভাষার চলচ্চিত্র হিসেবে অ্যাকাডেমি পুরস্কার তথা অস্কার অর্জন করে,Oscars 2012: A Separation wins best foreign language film, গার্ডিয়ান ইরানের অন্যতম সেরা চলচ্চিত্রকার আব্বস কিয়রোস্তামি কান চলচ্চিত্র উৎসবে সর্বোচ্চ পুরস্কার পাম দোর অর্জন করেছেন তার "টেস্ট অফ চেরি" সিনেমার জন্য।  চীন এবং ইরানকে ১৯৯০-এর দশকের সবচেয়ে বেশি চলচ্চিত্র রপ্তানীকারী দেশগুলোর একটি হিসেবে চিহ্নিত করা হয়েছে। বর্তমানে অনেক চলচ্চিত্র সমালোচক ইরানি চলচ্চিত্রকে বিশ্বের সবচেয়ে গুরুত্বপূর্ণ জাতীয় চলচ্চিত্রের একটি মনে করেন, একে অনেক সময় তুলনা করা হয় ইতালীয় নব্য বাস্তবতাবাদের মত পুরনো চলচ্চিত্র আন্দোলনগুলোর সাথে। অস্ট্রীয় চলচ্চিত্রকার মিখায়েল হানেকে এবং জার্মান চলচ্চিত্রকার ভের্নার হেরৎসগ ইরানি সিনেমাকে বিশ্বের সবচেয়ে গুরুত্বপূর্ণ শৈল্পিক সিনেমাগুলোর একটি হিসেবে আখ্যায়িত করেছেন।   ইতিহাস  ১৯০০ সালের ১৮ই আগস্ট প্রথম একজন ইরানি ক্যামেরায় চিত্র ধারণ করেছিলেন। কয়েক সপ্তাহ আগে প্যারিস থেকে Gaumont ক্যামেরা কিনে একটি চলচ্চিত্র নির্মাণ শুরু করেন মির্জা ইব্রাহিম খান আক্কাসবাসি যিনি ছিলেন রাজ দরবারের চিত্রগ্রাহক। বেলজিয়ামের Ostend এ ইরানের রাজা মুজাফফর আল-দিন শাহ ভ্রমণ এবং ফুলেল সংবর্ধনা ধারণ করা হয়েছিল এতে। একই বছর ইরানে একটি প্রেক্ষাগৃহ তৈরি করা হয়। তাবরিজ শহরে রোমান ক্যাথলিক মিশনারির সদস্যরা যীশু খ্রিস্টের বাণী প্রচারের উদ্দেশ্যেই এটি নির্মাণ করেছিল।হামিদ দাবাশি, "Close Up: Iranian Cinema, Past, Present and Future", Verso, ২০০১   বিখ্যাত ইরানি চলচ্চিত্রকারদের তালিকা   আব্বস কিয়রোস্তামি  ফারুগ ফারোখ্‌জদ  মোহসেন মাখমালবফ  সামিরা মাখমালবফ  আসগর ফরহাদি  জাফর পানাহি  বাহমান গবাদি  মাজিদ মাজিদি  মারজান সাত্রাপি  অভিনেত্রী   ক্লাউডিয়া লিনক্স   তথ্যসূত্র    বহিঃসংযোগ   বিষয়শ্রেণী:ইরানের চলচ্চিত্র মাধ্যম বিষয়শ্রেণী:মাধ্যম অনুযায়ী ইরানের গণমাধ্যম
শচীন খেড়েকর (জন্ম: ১৪ মে ১৯৬৫) একজন ভারতীয় অভিনেতা এবং পরিচালক যিনি হিন্দি, মারাঠি, তেলুগু, তামিল, মালয়ালম এবং গুজরাতি ভাষার চলচ্চিত্রে কাজের জন্য পরিচিত। তার সুপরিচিত চলচ্চিত্রের মধ্যে রয়েছে কাকস্পর্শ, অস্তিত্ব এবং শ্যাম বেনেগলের নেতাজি সুভাষ চন্দ্র বোস: দ্য ফরগোটেন হিরো যেটিতে তিনি সুভাষ চন্দ্র বসু চরিত্রে অভিনয় করেছিলেন। উল্লেখযোগ্য টিভি সিরিজের মধ্যে রয়েছে সাইলাব ইমতিহান এবং সম্বিধান যেখানে তিনি বি. আর. আম্বেদকর চরিত্রে অভিনয় করেছিলেন।   প্রারম্ভিক জীবন  খেড়েকর ১৪ মে ১৯৬৫ সালে জন্মগ্রহণ করেন এবং মুম্বইয়ের ভিলে পার্লে একটি মারাঠি পরিবারে বেড়ে ওঠেন। তিনি ৫ বছর বয়সে তার পিতাকে হারান। তিনি ১৯ ডিসেম্বর ১৯৯৩ সালে জলপা খেড়েকরকে বিয়ে করেন। এই দম্পতির দুইজন ছেলে সন্তান রয়েছে।   কর্মজীবন  খেড়েকর চলচ্চিত্রে অভিনয় করার আগে একজন থিয়েটার শিল্পী হিসেবে কর্মজীবন শুরু করেছিলেন। ১৯৮৫ সালে তিনি নাটকে অভিনয় শুরু করেন। তার প্রথম নাটক ছিল বিধিলিখিত। তিনি ২০০০ সালে শ্যাম রঙ নামে একটি নাটকেও অভিনয় করেছেন। ১৯৯৫ সালে ইমতিহান অনুষ্ঠানের মাধ্যমে তিনি হিন্দি টেলিভিশনে প্রবেশ করেন।   তথ্যসূত্র    বহিঃসংযোগ     বিষয়শ্রেণী:ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:মুম্বইয়ের ব্যক্তি বিষয়শ্রেণী:ভারতীয় টেলিভিশন অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:২০শ শতাব্দীর ভারতীয় অভিনেতা
ইন্দোনেশিয়া পুরুষ ক্রিকেট দল ২০২২ সালের অক্টোবর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য জাপান সফর করে। সিরিজের সব ম্যাচ সানো আন্তর্জাতিক ক্রিকেট মাঠে অনুষ্ঠিত হয়। উভয় দল এ সিরিজেই নিজেদের প্রথম আনুষ্ঠানিক পুরুষ টি২০আই ম্যাচ খেলে। সিরিজটি উভয় দলের জন্য পুরুষ টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্বের প্রস্তুতি হিসেবে গণ্য হয়। সিরিজে জাপান ২–১ ব্যবধানে জয়লাভ করে।  দলীয় সদস্য    কেন্ডেল কাদোওয়াকি-ফ্লেমিং (অধি.)  রেও সাকুরানো-টমাস (সহ-অধি.)  আলেকজান্ডার শিরাই-প্যাটমোর (উই.)  ইব্রাহিম তাকাহাশি  ওয়াতারু মিয়াউচি (উই.)  কেনতো ওতা  কোহেই কুবোতা  ডেকলান সুজুকি-ম্যাককম্ব  দিনেশ সন্ডরুওয়ান  পিযুষ কুম্ভারে  বিনয় আইয়ার  মাকোতো তানিয়ামা  রায়ান ড্রেক  লাখলান ইয়ামামোতো-লেক  শোগো কিমুরা  সাবাওরিশ রবিচন্দ্রন  সুপুন নবরত্ন (উই.) কাদেক গামান্তিকা (অধি.)  আনজার তাদারুস  আহমদ রামদানি (উই.)  ওয়ায়ান বুদ্ধিঅর্থ  কাদেক ধর্মবান  কিরুবাশংকর রামমূর্তি  কেতুত অর্থবান  কেতুত আর্য প্রাস্তিকা (উই.)  গেদে ধর্ম অর্থ  গেদে প্রিয়ান্দানা  ড্যানিলসন হাও  ত্রি রিজকি রাব্বি  পদ্মাকর সুর্বে  ফের্দিনান্দো বনুনায়ক  মুহাদ্দিস  মোহাম্মদ আফিস  ম্যাক্সি কোডা  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। ধ্বংসপ্রবণতা ~ যুদ্ধমন্ত্রী আলাপ ০৯:১০, ৩ আগস্ট ২০২০ (ইউটিসি) বাংলাদেশ ইসলামী ছাত্রসেনা  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () সম্প্রতি আমি বাংলাদেশের তৃতীয় বৃহত্তম রাজনৈতিক দল ইসলামী আন্দোলন বাংলাদেশের ছাত্র সংগঠন ইসলামী শাসনতন্ত্র ছাত্র আন্দোলন-এর একটি ব্যবহারকারী পাতা তৈরী করেছিলাম, যা -ব্যবহারকারী:Owais Al Qarni/ইসলামী শাসনতন্ত্র ছাত্র আন্দোলন। এটি সম্বন্ধে  বলেছেন,  এটি WP:GNG নয়। সেই অনুযায়ী দেখলাম, এটাতো মোটেই উল্লেখযোগ্য নয়। তাই অপসারণের প্রস্তাব রাখছি। কারণ কিছু থাকবে কিছু থাকবে না,  এমন হয় না।    এখানে রেখে দেওয়া হল যিনি লিখেছেন তিনি নিষিদ্ধ হয়েছেন। আপনারা আলোচনা শুরু করুন। ওয়াইস (আলাপ) ২২:১০, ২ আগস্ট ২০২০ (ইউটিসি) ; অপসারণ প্রস্তাবনা নিরপেক্ষ মানসিকতা নিয়ে করা হয় নি, আক্রোশপ্রসূত মনোভাব নিয়ে করা হয়েছে মনে হচ্ছে। একটি জাতীয় নিবন্ধিত রাজনৈতিক দলের ছাত্র সংগঠন হিসেবে অবশ্যই এ নিবন্ধের উল্লেখযোগ্যতা রয়েছে। তবে হ্যা, নিবন্ধটি অত্যন্ত সংক্ষিপ্ত, মানোন্নয়ন করা যেতে পারে। আর আপনার তৈরিকৃত ইসলামী শাসনতন্ত্র ছাত্র আন্দোলন নিবন্ধটি আমি পড়েছি, এতে আপনি প্রচারণামূলক অনেক তথ্য যোগ করেছেন। মনে রাখবেন, উইকিপিডিয়া কোন সাংগঠনিক বা প্রাতিষ্ঠানিক ওয়েবসাইট নয়। প্রচারণামূলক লেখাগুলো মুছে আপনার লেখা নিবন্ধটি তৈরি করতে পারেন। ধন্যবাদ। MustafaKamal (আলাপ) ০১:০১, ৩ আগস্ট ২০২০ (ইউটিসি)  কখনই না, আমি ইতিপূর্বে এগুলো সম্পাদনা করি নি।  বলেছে জাতীয় নিবন্ধিত হলেও হবে না। তাই প্রস্তাবনা আনা।  দ্বিতীয়ত, আপনাকে বিনীত অনুরোধ করব, উপরোক্ত নিবন্ধনটির প্রচারণামূলক লেখাগুলো মুছে দিয়ে আপনি সম্পাদনা করে দিন।ওয়াইস (আলাপ) ০১:১৩, ৩ আগস্ট ২০২০ (ইউটিসি)  তাহলে তার উত্তর নাহিদ ভাই ভাল দিতে পারবেন। কিন্তু তাই বলে অনিরপেক্ষ দৃষ্টিভঙ্গি নিয়ে অন্য নিবন্ধে অপসারণ প্রস্তাবনা এনে আপনি উইকিপিডিয়ার নিরপেক্ষতাকে প্রশ্নের সম্মুখীন করছেন, যেটা কোনভাবেই উচিত নয় বা কারো কাম্যও নয়। ধন্যবাদ। MustafaKamal (আলাপ) ০১:২৮, ৩ আগস্ট ২০২০ (ইউটিসি)  ওয়াইস, দয়া করে আমাকে মিসকোট করবেন না। আপনার অপসারণ প্রস্তাবনা নিরপেক্ষ নয় এবং ‘এটা নাই বলে এটা থাকতে পারবে না’ এরকম যুক্তি কখনোই গ্রহণযোগ্য নয়। আপনাকে আমি বলেছিলাম প্রস্তাবনাতে যুক্তিসহ উপস্থাপন করতে এবং কোন যুক্তিগুলো প্রস্তাবনাতে দেওয়া যায় না সেগুলোও পড়ে দেখতে বলেছিলাম এখানে আলোচনা আছে। কিন্তু আপনি তা করেননি। আপনার উল্লেখিত নিবন্ধ উইকিপিডিয়াতে প্রতিষ্ঠিত করতে চাওয়া এবং উল্লেখিতটি না থাকলে অন্যগুলো থাকতে পারবে না, এই মনোভাবের জন্য আমি প্রস্তাবনাটি ধ্বংসপ্রবণতা হিসেবে বন্ধ করে দিচ্ছি। দয়া করে নীতিমালাবিহীন এমনটি করবেন না। ~ যুদ্ধমন্ত্রী আলাপ ০৯:১০, ৩ আগস্ট ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। উল্লেখযোগ্যতা প্রমাণ পাওয়া যায়নি। — তানভির • ১২:৩০, ১৭ অক্টোবর ২০২২ (ইউটিসি) ফাতেমা বালিকা উচ্চ বিদ্যালয়   – (অপসারণের প্রস্তাবনা দেখুনলগ দেখুন) () মীরসরাই উপজেলার কাটাছড়া ইউনিয়নের এই হাইস্কুল সম্পর্কে কোন তথ্যই ইন্টারনেটে পাওয়া যাচ্ছেনা। কোন তাৎপর্যপূর্ণ প্রচার নেই। Deloar Akram (আলাপ • অবদান • লগ) ০৪:৩০, ১৫ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb|সিরি সুরেইয়া ওন্ডার  সিরি সুরেইয়া ওন্ডার (জন্ম ৭ জুলাই ১০৬২) একজন তুর্কি চলচ্চিত্র পরিচালক, অভিনেতা, চিত্রনাট্যকার, কলাম লেখক ও তুর্কমেন বংশের রাজনীতিবিদ। পিস অ্যান্ড ডেমোক্রেসি পার্টি (বিডিপি) সমর্থিত স্বাধীনভাবে ২০১১ সালে পার্লামেন্টে নির্বাচিত হন, পরে তিনি দলে যোগ দেন। তিনি ২০১৪ সালের পৌরসভা নির্বাচনে বিডিপির বোন পার্টি পিপলস ডেমোক্রেটিক পার্টির (এইচডিপি) ইস্তাম্বুল মেয়র প্রার্থী হিসেবে প্রতিদ্বন্দ্বিতা করেছিলেন এবং ৪,১২,৮৭৫ টি ভোট (8.8%) নিয়ে তৃতীয় স্থানে ছিলেন। ২০১৫ সালের ৭ জুনের সাধারণ নির্বাচনে তিনি আঙ্কারা প্রদেশের ১ ম নির্বাচনী জেলার এমপি নির্বাচিত হন।   শুরুর বছরগুলো  ওন্ডার ১৯৬৭ সালের ৭ জুলাই কুর্দিস্তানের সেমসারে নাপিত পিতার সন্তান হিসাবে জন্মগ্রহণ করেছিলেন, তার পিতা ১৯৬০-এর দশকে বেহিস বোরানের ওয়ার্কার্স পার্টির প্রাদেশিক কার্যালয়ের প্রতিষ্ঠাতা ও নেতা ছিলেন।  তার বাবা সিরোসিসে মারা যান, যখন ওন্ডার আট বছর বয়সী ছিল। তার মা তাকে ও তার চার ছোট ভাই বোনকে নিয়ে দাদুর (মায়ের বাবা) বাড়িতে চলে যান। তিনি তার পরিবারকে আর্থিক ভাবে সহায়তা করার জন্য বিদ্যালয়ে অধ্যায়ন কালীনসময়ে একটি ফটোগ্রাফের দোকানে শিক্ষানবিশ হিসেবে কাজ শুরু করেন এবং উচ্চ বিদ্যালয়ের দশম শ্রেণী পর্যন্ত পড়া চালিয়ে যান।  তিনি ষোল বছর বয়সে ন্যাশনাল ম্যালেরিয়া নির্মূল কর্মসূচিতে কাজ করে আরও অর্থ উপার্জন করতে শুরু করেন। তিনি ট্রেড ইউনিয়ন আন্দোলনে জড়িত হন এবং এর ফলে তাকে বরখাস্ত করা হয়। কিছুদিন নিজের টায়ার মেরামতের দোকান চালিয়ে তিনি পরিচয়পত্রের জন্য মানুষের ছবি তুলে গ্রামাঞ্চলে জীবিকা নির্বাহ করতেন।  তিনি ১৯৮০ সালে রাষ্ট্রবিজ্ঞান পড়ার জন্য আঙ্কারার বিশ্ববিদ্যালয়ে ভর্তি হন। দ্বিতীয় মেয়াদে তিনি সামরিক শাসনের প্রতিবাদ করার জন্য একটি রাজনৈতিক ছাত্র আন্দোলনে যোগ দেন। এই সামরিক বিদ্রোহ ১৯৮০ সালের ১২ সেপ্টেম্বর সরকারকে উৎখাত করেছিল। অবৈধ সংগঠনে সদস্য হওয়ার অভিযোগে তাকে গ্রেফতার করা হয় এবং বারো বছরের কারাদণ্ড দেওয়া হয়। তিনি মামাক, উলুকানলার এবং হায়মানার মতো মত কারাগারগুলোর জনাকীর্ণ ওয়ার্ডে বন্দী ছিলেন।   কর্মজীবন  তার ২০০৬ সালের চলচ্চিত্র দ্য ইন্টারন্যাশনাল ২০০৭ সালের আন্তর্জাতিক আদানা গোল্ডেন বোল ফিল্ম ফেস্টিভ্যালে সেরা ছবির পুরস্কার পেয়েছিল এবং ২৯তম মস্কো আন্তর্জাতিক চলচ্চিত্র উৎসবে প্রবেশ করেছিল।  তথ্যসূত্র  বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ বিষয়শ্রেণী:তুরস্কের বন্দী ও আটক বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:তুর্কি চলচ্চিত্র পরিচালক বিষয়শ্রেণী:তুর্কি চলচ্চিত্র অভিনেতা
ভ্যাসোপ্রেসিন (ইংরেজি: Vasopressin), যা অ্যান্টিডাইইউরেটিক হরমোন বা ADH, আর্জিনিন ভ্যাসোপ্রেসিন, আর্জিপ্রেসিন নামেও পরিচিত, যা অধিকাংশ স্তন্যপায়ী প্রাণির নিউরো-হাইপোফাইসিয়াল হরমোন। এর দুটি প্রধান কাজ হলো শরীরে জল ধরে রাখা এবং রক্ত বাহক (blood vessel) কে সংকোচন করা। বৃক্কের নেফ্রনের সংগ্রাহী ডাক্টে জলের পুনর্শোষণ বাড়িয়ে শরীরের জলের পরিমাণ ধরে রাখে। ভ্যাসোপ্রেসিন একটি পেপটাইড হরমোন। এটি প্রান্তিক ভাস্কুলার প্রতিরোধ বৃদ্ধির মাধ্যমে রক্তচাপ বৃদ্ধি করে।এটি রক্তে পানি,গ্লুকোজ ও ইলেক্ট্রলাইট নিয়ন্ত্রণ করে হোমিওস্ট্যাটিস করতে সাহায্য করে।  এটি হাইপোথ্যালামাসএ সংশ্লেষিত হয় এবং পশ্চাৎ পিটুইটারিতে জমা হয়।  এর অর্ধ জীবন ১৬-২৪ মিনিট।  ভ্যাসোপ্রেসিনের গঠন  thumb|right|আর্জিপ্রেসিনের রাসায়নিক গঠন thumb|right|অক্সিটোসিনের রাসায়নিক গঠন রোগে ভূমিকা স্বল্প ADH অতিরিক্ত ADH  তথ্যসূত্র  বিষয়শ্রেণী:রাগমোচন
অর্নেক একটি জাতীয় ক্রিমিয় তাতার অলঙ্কার। এই অলঙ্কারটি ক্রিমিয় তাতারদের প্রাচীনতম সাংস্কৃতিক ঐতিহ্যবাহী সমাজের সংস্কৃতির নিদর্শনগুলির মধ্যে একটি। ২০২১ সালে এই অলঙ্কারটি এবং এর বিষয়ের উপর জ্ঞান ইউনেস্কো অধরা সাংস্কৃতিক ঐতিহ্য তালিকায় অন্তর্ভুক্ত করা হয়।    বিবরণ  অর্নেক অলঙ্কারটি অনেক ছোট ছোট উপাদান দিয়ে তৈরি করা হয়।  এই অলঙ্কারটির গঠন প্রধানত উদ্ভিদ এবং জ্যামিতিক প্রকৃতির।  অলঙ্কারের উপাদানগুলি  প্রতিসম এবং অসমভাবে সাজানো হয়। অলঙ্কারটি প্রধানত গোলাপী, সবুজ, হলুদ এবং নীল রঙের ফুল এবং গাছের চিত্র দিয়ে তৈরি করা হয়। জাতীয় পোশাক, জুতা এবং বিশেষ পোশাকের সাথে এই অলঙ্কারটির ব্যবহার দেখা যায়। সিরামিক এবং ধাতব থালা, কাঠের পণ্য, গৃহস্থালীর যন্ত্রপাতি, আসবাবপত্রের সাজসজ্জা, কার্পেটের সাজসজ্জার উপাদান হিসেবেও এইটি ব্যবহৃত হয়। অলঙ্কার তৈরির কৌশল এবং এর নকশা পেশাদার এবং পারিবারিক ক্ষেত্রের পাশাপাশি স্কুল এবং বিশ্ববিদ্যালয়গুলির মাধ্যমে উৎসাহিত করা হয়।   স্বীকৃতি  ২০১৮ সালের ফেব্রুয়ারি মাসে আর্নেক অলঙ্কারটিকে ইউক্রেনের জাতীয় অধরা সাংস্কৃতিক ঐতিহ্যের তালিকায় অন্তর্ভুক্ত করা হয়।   ইউক্রেনের অধরা সাংস্কৃতিক ঐতিহ্যের (ইনট্যানজিবল কালচারাল হেরিটেজ) একটি নিদর্শন হিসেবে অলঙ্কারটিকে মানবজাতির অধরা সাংস্কৃতিক ঐতিহ্যের প্রতিনিধিত্বমূলক তালিকায় সম্ভাব্য অন্তর্ভুক্তির জন্য ইউনেস্কোর প্রাথমিক তালিকায় অন্তর্ভুক্ত করা হয়। ২০২১ সালের ১৬ ডিসেম্বর আর্নেক অলঙ্কারটিকে আনুষ্ঠানিকভাবে ইউনেস্কোর সাংস্কৃতিক ঐতিহ্যের অন্তর্ভুক্ত করা হয়। "অর্নেক - ক্রিমিয় তাতার অলঙ্কার" এর মনোনয়ন ছিল ক্রিমিয় তাতার পাবলিক সংগঠন "আলেম" এর একটি দীর্ঘমেয়াদী উদ্যোগ।  চিত্রশালা   তথ্যসূত্র   বিষয়শ্রেণী:অধরা সাংস্কৃতিক ঐতিহ্য বিষয়শ্রেণী:অলঙ্কার বিষয়শ্রেণী:ইউক্রেনীয় শিল্পকলা
বিশ্বম্ভর শরণ পাঠক (১৯২৬ – ২০০৩) ছিলেন একজন ইতিহাসবিদ, সংস্কৃত পণ্ডিত এবং একজন ভারতবিদ যিনি বেশ কয়েকটি বই লিখেছেন।  পাঠক ১৯২৬ সালে নর্মদাপুরমে জন্মগ্রহণ করেন পঞ্চাশের দশকের মাঝামাঝি বেনারস হিন্দু বিশ্ববিদ্যালয় (বিএইচইউ) থেকে তিনি প্রথম পিএইচডি সম্পন্ন করেন। ১৯৫৭-৫৮ সালে তিনি বিএইচইউ-এর প্রাচীন ভারতীয় ইতিহাস সংস্কৃতি ও প্রত্নতত্ত্ব বিভাগের বুলেটিন ভারতীর সহ-সম্পাদক (প্রফেসর আর বি পান্ডের সাথে) হিসাবে দায়িত্ব পালন করেন।  পঞ্চাশের দশকের শেষের দিকে তিনি প্রাচীন ভারতীয় ইতিহাস, সংস্কৃতি ও প্রত্নতত্ত্ব বিভাগের শিক্ষক হিসেবে মধ্যপ্রদেশের সাগর বিশ্ববিদ্যালয়ে চলে যান। পাঠক ষাটের দশকের গোড়ার দিকে লন্ডন ইউনিভার্সিটির এসওএএস- এর ভারতবিদ্যায় এএল বাশামের অধীনে দ্বিতীয় পিএইচডি সম্পন্ন করেন।  ভি. এস. পাঠক ইতিহাস, প্রত্নতত্ত্ব ও সংস্কৃতি বিভাগের প্রধান এবং গোরখপুর বিশ্ববিদ্যালয়ের উপাচার্য হিসেবে দায়িত্ব পালন করেছেন। চণ্ডীগড়ের পাঞ্জাব বিশ্ববিদ্যালয়ে অধ্যাপক জগন্নাথ অগ্রবাল স্মারক বক্তৃতা (১৯৯৪ সালে শুরু হয়েছিল) দেওয়ার জন্য তাকে আমন্ত্রণ জানানো হয়েছিল।  পাঠক ১৯ ডিসেম্বর ২০০৩ সালে মারা যান। তাঁর শেষ দিনগুলিতে, তিনি ভোজের তত্ত্ব-প্রকাশ এবং এর দুটি ভাষ্য টীকা করছিলেন।   নির্বাচিত কাজ    পাঠক, ভি. এস. (১৯৬০), শিলালিপি থেকে উত্তর ভারতে সাইভা কাল্টের ইতিহাস (৭০০ থেকে ১২০০ সাল), রাম নরেশ ভার্মা দ্বারা প্রকাশিত, দ্য তারা প্রিন্টিং ওয়ার্কস, বারাণসী, উত্তর প্রদেশ, ভারতে মুদ্রিত।  পাঠক, ভি. এস. (১৯৬৬), ভারতের প্রাচীন ঐতিহাসিক; ঐতিহাসিক জীবনীতে একটি গবেষণা, এশিয়া পাবলিশিং হাউস, বোম্বে, ভারত।  পাঠক, ভি. এস. (১৯৮৭), স্মার্তা ধর্মীয় ঐতিহ্য: উত্তর ভারতের স্মার্তা ধর্মীয় ঐতিহ্যের এপিগ্রাফিক ডেটার অধ্যয়ন আনু. ৬০০ থেকে আনু. ১২০০ সাল, কুসুমাঞ্জলি প্রকাশন, মিরাট, উত্তর প্রদেশ, ভারত।  পাঠক, ভি. এস. (১৯৯২), দেশ কি অভিধান (হিন্দিতে), লখনউ, উত্তর প্রদেশ, ভারত।   কাজ পর্যালোচনা    VSPathak (1968), পর্যালোচনা: ভারতের প্রাচীন ঐতিহাসিক। এ স্টাডি ইন হিস্টোরিক্যাল বায়োগ্রাফি, জার্নাল অফ দ্য আমেরিকান ওরিয়েন্টাল সোসাইটি, ভলিউম 88, নং 2, পৃষ্ঠা 374।   তথ্যসূত্র   বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:ভারতীয় সংস্কৃত পণ্ডিত বিষয়শ্রেণী:ভারতীয় ভারততত্ত্ববিদ বিষয়শ্রেণী:২০০৩-এ মৃত্যু বিষয়শ্রেণী:১৯২৬-এ জন্ম বিষয়শ্রেণী:মধ্যপ্রদেশের পণ্ডিত বিষয়শ্রেণী:হোশাঙ্গাবাদের ব্যক্তি